**IEPIRKUMA**

**“Tehnisko projektu izstrāde un autoruzraudzība**

**Līvānu novada pagastu ceļu un ielu rekonstrukcijai“**

**NOLIKUMS**

Līvāni, 2011. gads**1. Vispārīgā informācija**

## 1.1. Iepirkuma identifikācijas numurs

 LND 2012/4 ELFLA

## 1.2. Pasūtītājs:

*Līvānu novada dome*

 Pasūtītāja rekvizīti:

*Adrese: Rīgas iela 77, Līvāni, LV - 5316*

*Reģ. Nr. 90000065595*

*Konta Nr. Bankā*: *LV09BATR0051201723900*

*AS „Ge Money Bank“*

*Tālruņa Nr. 65307272*

*Faksa Nr. 65307255*

*e-pasta adrese – intis. svirskis**@livani.lv**,*

Kontaktpersonas: , *tālr. Nr. 65307272, 29410392,*  *faksa Nr. 65307255*

Iepirkums tiek veikts saskaņā ar „Publisko iepirkumu likuma” 81.panta noteikumiem

## 1.3. Piedāvājuma iesniegšanas vieta, datums, laiks un kārtība

1.3.1. Ieinteresētās personas piedāvājumus var iesniegt līdz 2012. gada 31.janvārim, plkst. 10.00, Rīgas ielā 77, Līvānos, LV -5316, iesniedzot personīgi 205. kabinetā vai atsūtot pa pastu. Pasta sūtījumam jābūt nogādātam šajā punktā noteiktajā adresē līdz augstākminētajam termiņam. Piedāvājums, kas iesniegts pēc minētā termiņa, netiks pieņemts un neatvērts tiks nosūtīts pa pastu vai atdots iesniedzējam personīgi atpakaļ.

## 1.4. Piedāvājuma derīguma termiņš

1.4.1. Pretendenta iesniegtais piedāvājums ir derīgs 90 dienas, skaitot no iepirkuma nolikuma (turpmāk - Nolikums) 1.3.1. punktā noteiktās pēdējās piedāvājumu iesniegšanas dienas.

##  1.5. Piedāvājuma nodrošinājums

1.5.1. Iesniedzot piedāvājumu, pretendentam ir jāiesniedz arī piedāvājuma nodrošinājums 5 % apmērā no pretendenta piedāvājuma kopējās cenas (ieskaitot autoruzraudzības kopējo summu un PVN), kas jāiesniedz kredītiestādes vai aizdevējsabiedrības galvojuma veidā var būt arī apdoršināšanas kompānijas garantijas (galvojuma) veidā.

1.5.1.1. Piedāvājuma nodrošinājumu pasūtītājs izsniedz atpakaļ pretendentam

(piedāvājuma iesniedzējam) tikai uz pretendenta rakstiska lūguma pamata.

1.5.2. Piedāvājuma nodrošinājumam ir jābūt spēkā 90 dienas, skaitot no nolikuma (turpmāk - Nolikums) 1.3.1. punktā noteiktās pēdējās piedāvājumu iesniegšanas dienas.

1.5.3. Piedāvājuma nodrošinājums ir spēkā un nodrošinājuma devējs izmaksā pasūtītājam piedāvājuma nodrošinājuma summu, ja:

* + - 1. pretendents atsauc savu piedāvājumu laikā, kamēr ir spēkā piedāvājuma nodrošinājums;
			2. izraudzītais pretendents neparaksta līgumu pasūtītāja noteiktajā termiņā ( 15 dienu laikā no dienas, kad pasūtītājs ir izsūtījis oficiālu vēstuli par šī iepirkuma rezultātiem ).

## 1.6. Piedāvājuma noformēšana

1.6.1. Piedāvājums iesniedzams aizlīmētā [ aizzīmogotā] aploksnē, uz kuras jānorāda:

* pasūtītāja nosaukums un adrese;
* pretendenta nosaukums un adrese;

atzīme ”Piedāvājums iepirkumam **„Tehnisko projektu izstrāde un autoruzraudzība Līvānu novada pagastu ceļu un ielu rekonstrukcijai**”, *identifikācijas Nr. LND/2012/4 ELFLA.*  Neatvērt līdz 31.01.2012., plkst. 10:00”.

1.6.2. Viss piedāvājums ir cauršūts ar tehniskiem līdzekļiem kopā tā, lai dokumentus nebūtu iespējams atdalīt. Dokumentiem jābūt sanumurētiem un jāatbilst pievienotajam satura radītājam. Visām piedāvājuma daļām, ja tādas ir, jābūt cauršūtām vienā kopējā sējumā ( piedāvājumā ).

 Par atbilstošu dokumentu sastiprinājuma veidu uzskatāma caurauklošana.

1.6.3. Piedāvājuma nodrošinājums iesniedzams kopā ar piedāvājumu kā atsevišķs dokuments, kas ievietots 1.6.1.punktā minētajā aploksnē.

1.6.. Piedāvājumā iekļautajiem dokumentiem jābūt skaidri salasāmiem, bez labojumiem, tiem jābūt noformētiem atbilstoši nolikuma noteikumiem un formu paraugiem.

1.6.6. Piedāvājums jāsagatavo latviešu valodā. Pretendentu atlases dokumenti un tehniskā dokumentācija iesniedzama latviešu valodā. Citā svešvalodā sagatavotiem piedāvājuma dokumentiem jāpievieno pretendenta apliecināts tulkojums latviešu valodā.

1.6.7. Pretendents iesniedz parakstītu piedāvājumu. Ja piedāvājumu iesniedz personu grupa, pieteikumu paraksta visas personas, kas ietilpst personu grupā.

1.6.8. Ja piedāvājumu iesniedz personu grupa vai personālsabiedrība, piedāvājumā papildus norāda personu, kas iepirkumā pārstāv attiecīgo personu grupu vai personālsabiedrību, kā arī katras personas atbildības sadalījumu.

1.6.9.Ja pretendents iesniedz dokumentu kopijas, katra dokumenta kopija jāapliecina normatīvajos aktos noteiktajā kārtībā.

1.6.10. Iesniegtie piedāvājumi netiek atdoti atpakaļ pretendentiem.

# 2. Informācija par iepirkuma priekšmetu

## 2.1. Iepirkuma priekšmeta apraksts

2.1.1. Iepirkuma priekšmets ir tehnisko projektu izstrāde un autoruzraudzība Līvānu novada pagastu ceļu un ielu rekonstrukcijai, saskaņā ar tehnisko specifikāciju un šī iepirkuma nolikuma 2.1.2., 2.1.3 punktiem.

 CPV kodi: 71520000-9, 71320000-7

2.1.2. Iepirkums ir sadalīts piecās daļās:

* Iepirkuma daļa Nr.1 – Tehniskā projekta izstrāde un autoruzraudzība pašvaldības ceļa Rožupe – Rušenieki rekonstrukcijai, Rožupes pagastā, Līvānu novadā;
* Iepirkuma daļa Nr.2 - Tehniskā projekta izstrāde un autoruzraudzība Skolas ielas rekonstrukcijai, Rožupes pagastā, Līvānu novadā;
* Iepirkuma daļa Nr. 3 - Tehniskā projekta izstrāde un autoruzraudzība Dārzu ielas 1.posma rekonstrukcija, Rožupes pagastā, Līvānu novadā;
* Iepirkuma daļa Nr. 4 - Tehniskā projekta izstrāde un autoruzraudzība Pašvaldības ceļa Līvāni – Aizpurieši – Sila Sproģi – Daukstes – Silavas rekonstrukcijai, Turku pagastā, Līvānu novadā;
* Iepirkuma daļa Nr.5 - Pašvaldības ceļa Laivacumi - Rušenieki rekonstrukcijai, Rožupes pagastā, Līvānu novadā.

2.1.3. Pretendents var iesniegt piedāvājumus uz visām iepirkuma daļām, vairākām vai kādu atsevišķu iepirkuma daļu, saskaņā ar šī iepirkuma nolikuma 2.1.2. punktu.

**3. Pretendentiem izvirzāmās prasības**

3.1. Pretendentam jābūt pieredzei vismaz 3 gadi ceļu un ielu projektēšanā, norādot pasūtītājus izstrādātajiem tehniskajiem projektiem atsevišķā dokumentā, kurš sastādāms brīvā formā (pieredzei jābūt līdzīgas nozīmes ceļu un ielu projektēšanā pēc apjoma un būvdarbu specifikas saskaņā ar šī iepirkuma tehniskajām specifikācijām). Būvprojekta vadītāja pieredzei jābūt vismaz 3 gadiem. Piedāvājumam jāpievieno pozitīvas atsauksmes no pasūtītāja par vismaz vienu šajā jomā projektēto objektu kvalitāti un projektēšanas darbu izpildi saskaņā ar noslēgto līgumu.

3.1.1. Piedāvājuma iesniedzējam pie piedāvājuma jāpievieno apliecinājums, ka konkrētais projektēšanas darbu vadītājs ir darba tiesiskajās attiecībās vai tiesiskajās attiecībās, kuras rodas uz uzņēmuma līguma pamata ar piedāvājuma iesniedzēju ( uz specializētajiem darbiem jāiesniedz arī attiecīgās būvdarbu ( projektēšanas darbu ) vadītāju sertifikātu kopijas un šajā punktā minētie apliecinājumi, CV ) vai piedāvātā būvdarbu (projektēšanas darbu) vadītāja apliecinājums par gatavību noslēgt attiecīgu līgumu pretendenta uzvaras gadījumā. Piedāvājumam jāpievieno būvdarbu ( projektēšanas darbu ) vadītāja kvalifikācijas un pieredzes apraksts (CV atbilstoši 2.pielikumam), kā arī apliecinājums, ka būvprojekta vadītāja pieredze ir vismaz trīs gadi.

### 3.1.2. Pie piedāvājuma, piedāvājuma iesniedzējs pievieno pretendenta pieteikumu dalībai iepirkumā. Pieteikumu paraksta pretendenta vadītājs vai vadītāja pilnvarota persona. Pieteikumā norāda pretendenta nosaukumu un rekvizītus, kā arī apliecina:

### ka pretendenta vai tā piedāvātā apakšuzņēmēja saimnieciskā darbība nav apturēta vai pārtraukta un nav ierosināts maksātnespējas process;

* ka visas piedāvājumā sniegtās ziņas par pretendentu un apakšuzņēmēju ir patiesas;
* pretendentam nav nodokļu vai valsts sociālās apdrošināšanas obligāto iemaksu parādi Latvijā vai valstī, kurā tas reģistrēts lielāki par 100 Ls;
* pretendentam nav atkārtotu vides aizsardzības normatīvo aktu pārkāpumu;
* ka pretendentam ir pieredze un izglītība ceļu un ielu projektēšanā

3.2. Piedāvājumā jānorāda katras iepirkuma daļas izmaksas atsevišķi, saskaņā ar tehnisko specifikāciju. Pasūtītājam ir tiesības atteikties no jebkuras sadaļas izstrādes, kā arī atteikties no pasūtījuma kopumā finansiālu apsvērumu dēļ.

3.3. Piedāvājumā jānorāda kopējo līgumcenu bez PVN un ar PVN, kā arī darbu izpildes termiņu nedēļās, ņemot vērā to, ka maksimālais izpildes termiņš ir 4 kalendārās nedēļas no līguma noslēgšanas brīža.

3.4. Piedāvājumam jāpievieno komersanta, būvkomersanta reģistrācijas apliecības kopijas un attiecīgās būvprakses sertifikātu kopijas.

3.5. Pretendentam piedāvājumā jānorāda arī konkrētā tehniskā projekta autoruzraudzības kopējā cena ar PVN un bez PVN.

3.6. Pretendents nevar iesniegt piedāvājuma variantus.

3.7. Piedāvājumam jāpievieno piedāvājuma kopsavilkums, saskaņā ar šī iepirkuma nolikuma 4. pielikumu, kuram jābūt pievienotam pie piedāvājuma uzreiz aiz satura rādītāja (3 lappusē).

3.8. Pretendentam jāiesniedz izziņa, ko ne agrāk kā vienu mēnesi pirms iesniegšanas pasūtītājam izdevis Valsts ieņēmumu dienests vai cita nodokļu administrācijas iestāde Latvijā vai līdzvērtīga nodokļu administrācijas iestāde citā valstī, kurā pretendents un/vai tā apakšuzņēmējs reģistrēts, kas apliecina, ka pretendentam un/vai tā apakšuzņēmējam nav nodokļu vai valsts sociālās apdrošināšanas obligāto iemaksu parādu tādā gadījumā, ja konkrētais pretendents tiek atzīts par šī iepirkuma uzvarētāju. Šajā punktā minētā izziņa šī iepirkuma uzvarētājam jāiesniedz desmit darba dienu laikā no pasūtītāja rakstiskas vēstules saņemšanas dienas par iepirkuma rezultātiem. Pretendentam ir tiesības Valsts ieņēmumu dienesta vai citas nodokļu administrācijas iestādes Latvijā vai līdzvērtīgas nodokļu administrācijas iestādes citā valstī izziņu iesniegt uzreiz kopā ar piedāvājumu.

**3.9.** Pretendents ir tiesīgs visus augstākminētos dokumentus iesniegt piedāvājumā.

**4. Piedāvājumu vērtēšana un piedāvājuma izvēles kritēriji**

4.1. Par uzvarētāju tiks atzīts/i pretendents/i, kura piedāvājums būs saimnieciski visizdevīgākais katrā iepirkuma daļā atsevišķi.

4.2. Vērtējot piedāvājumu, komisija ņem vērā tā kopējo cenu bez pievienotās vērtības nodokļa. Piedāvājumu vērtēšana notiek par katru iepirkuma daļu atsevišķi.

4.3. Saimnieciski visizdevīgākā piedāvājuma izvēles kritēriji un to skaitliskās vērtības:

|  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |  |  |
| --- | --- | --- |
| N.p.k. | Kritēriji | Maksimālā skaitliskā vērtība (punktu skaits) |
| 1. | Tehniskā projekta izstrādes cena (LVL), bez PVN | 80 |
| 2. | Izpildes termiņš ( nedēļās ) | 10 |
| 3. | Tehniskā projekta autoruzraudzības cena | 10 |
|   | Maksimālais iespējamais kopējais punktu skaits | 100 |

 |

4.3.1. Piedāvājuma iesniedzējam piedāvājumā jānorāda izpildes termiņš (nedēļās).

4.4.    Iepirkuma komisija iegūtos punktus tehniskā projekta izstrādes cenai aprēķina, izmantojot šādu formulu:

**Cx /Cy x P**, kur

            **Cx** ir lētākā piedāvājuma cena tehniskā projekta izstrādei,

            **Cy** ir vērtējamā piedāvājuma cena tehniskā projekta izstrādei,

            **P** ir maksimālais punktu skaits.

            Viszemākās cenas pretendents tehniskā projekta izstrādei saņem 80 punktus, bet pārējie proporcionāli mazāk par cenas palielinājumu.

4.5.        Iepirkuma komisija iegūtos punktus izpildes termiņam aprēķina, izmantojot šādu formulu:

**Cx / Cy x P**, kur

                                                **Cx** ir mazākais izpildes termiņš ( nedēļas ),

                                                **Cy** ir vērtējamā piedāvājuma izpildes termiņš,

**P** ir maksimālais punktu skaits.

Pretendenta noteiktais izpildes termiņš tiek vērtēts nedēļās, t. i., piedāvājums ar vismazāk piedāvāto nedēļu skaitu saņem 10 punktus, bet pārējie proporcionāli mazāk par termiņa pagarinājumu.

4.6.     Iepirkuma komisija iegūtos punktus tehniskā projekta autoruzraudzības cenai aprēķina, izmantojot šādu formulu:

 **Cx / Cy x P**, kur

**Cx** ir konkrētā kritērija uzvarētāja autoruzraudzības cena,

**Cy** ir vērtējamā pretendenta autoruzraudzības cena,

**P** ir maksimālais punktu skaits.

Viszemākās cenas tehniskā projekta autoruzraudzībai pretendents saņem 10 punktus, bet pārējie proporcionāli mazāk par cenas palielinājumu.

 4.7.  Pretendents, kurš attiecīgajā kritērijā ir labākais, saņem maksimālo punktu skaitu, bet pārējie pretendenti saņems proporcionāli mazāk punktu.

4.8.    Iepirkuma komisija vidējo galīgo vērtējumu katram piedāvājumam nosaka, saskaitot pretendenta punktus katrā kritērijā kopā.

4.9.     Par Saimnieciski visizdevīgāko tiks atzīts piedāvājums, kurš ieguvis visaugstāko vidējo galīgo vērtējumu saskaņā ar šī nolikuma 4.3. punktā noteiktajiem piedāvājumu vērtēšanas un izvēles kritērijiem.

* 1. Iepirkuma komisija nosaka iepirkuma uzvarētāju, ņemot vērā pretendenta kopējo punktu skaitu.
	2. Ja iepirkumu komisija konstatē, ka attiecīgais piedāvājuma iesniedzējs nav ievērojis visas šī iepirkuma nolikuma prasības, attiecīgais pretendenta piedāvājums netiek izskatīts un turpmākajā iepirkuma procedūrā nepiedalās ( tiek noraidīts ).
1. **Iepirkuma līgums**

5.1. Pasūtītājs slēgs ar izraudzītajiem pretendentiem iepirkuma līgumus, pamatojoties uz pretendentu piedāvājumiem un saskaņā ar Nolikuma noteikumiem un iepirkuma līguma projektu (4. pielikums). Ja viens un tas pats pretendents uzvar vairākās vai visās šī iepirkuma daļās, pasūtītājs var noslēgt vienu līgumu par vairākām vai visām iepirkuma daļām.

5.2. Pasūtītājam ir tiesības samazināt iepirkuma daļu vai sadalīt visu iepirkumu posmos vai kārtās slēdzot atsevišķas vienošanās ar saimnieciski visizdevīgākā piedāvājuma iesniedzēju kopējā iepirkuma ( iepirkuma daļas ) robežās nosakot konkrēto posmu vai kārtu izpildes un samaksas termiņus, kā arī atteikties no iepirkuma vispār, ja piedāvājumi pārsniedz pasūtītāja finansiālās iespējas:

5.2.1. Ja no pasūtītāja neatkarīgu iemeslu dēļ tiek samazināta Eiropas struktūrfondu, Valsts līdzfinansējuma daļa vai netiek saņemts/piešķirts aizdevums no Valsts kases šī iepirkuma nolikuma 2.1.1. punktā minētā iepirkuma priekšmeta realizācijai, pasūtītājam ir tiesības samazināt iepirkuma daļu līdz 40 % no kopējā iepirkuma apjoma vai arī sadalīt veiktā iepirkuma realizāciju posmos, kārtās, līgumā nosakot garākus izpildes termiņus par iepirkuma uzvarētāja piedāvātajiem termiņiem, bet kuri par visu kopējo iepirkuma īstenošanas (projektēšanas ) laiku nepārsniedz 2 mēnešus, skaitot klāt iepirkuma uzvarētāja piedāvāto izpildes termiņu.

5.2.2. Ja iepirkums nav realizējams nepietiekamu finanšu dēļ, pasūtītājs var izlemt jautājumu par atteikšanos no šī iepirkuma vai no tā kādas daļas.

PIELIKUMI:

1.pielikums. Tehniskā specifikācija tehnisko projektu izstrādei – projektēšanas uzdevums un citi projektēšanas dokumenti Līvānu novada pagastu ceļu un ielu rekonstrukcijai;

2.pielikums. Būvdarbu vadītāja kvalifikācijas, izglītības un darba pieredzes apraksts;

3.pielikums. Iepirkuma līguma projekts;

4.pielikums. Piedāvājuma kopsavilkums;

2.pielikums

**Būvprojekta vadītāja**

**kvalifikācijas, izglītības un darba pieredzes apraksts**

1. **Uzvārds:**
2. **Vārds:**
3. **Izglītība:**

|  |  |
| --- | --- |
| **Izglītības iestāde, mācību laiks (no ...līdz…)** | **Iegūtais(-ie) grāds(-i) vai kvalifikācija (-as)** |
|  |  |
|  |  |

1. **Valodu prasme:** Uzrādīt valodas prasmes līmeni (skaitliskais vērtējums no 1 - teicami, līdz 5- pamatzināšanas)

|  |  |  |  |
| --- | --- | --- | --- |
| **Valoda** | **Lasot** | **Runājot** | **Rakstot** |
|  |  |  |  |
|  |  |  |  |

1. **Dalība profesionālās organizācijās:**
2. **Citas prasmes:**
3. **Pašreizējais amats:**
4. **Uzņēmumā nostrādātie gadi:**
5. **Galvenā kvalifikācija:**
6. **Darba pieredze:**

|  |  |  |
| --- | --- | --- |
| **Laiks (no…līdz…)** | **Uzņēmums** | **Amats** |
|  |  |  |
|  |  |  |

3.pielikums

**LĪGUMS Nr. \_\_\_\_\_\_\_**

Līvānos, 20\_\_\_. gada \_\_\_. \_\_\_\_\_\_\_\_\_\_\_

**Līvānu novada dome,** reģistrācijas Nr. 90000065595, tās izpilddirektora Ulda Skreivera personā, kurš darbojas saskaņā ar statūtiem, turpmāk tekstā saukta ***PASŪTĪTĀJS,*** no vienas puses, un

*<Projektētāja nosaukums>*, Reģ. Nr. \_\_\_\_\_\_\_\_\_\_\_\_\_\_\_\_\_\_\_\_, tās \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ personā, kurš(-a) rīkojas uz statūtu pamata, turpmāk tekstā saukta ***IZPILDĪTĀJS,*** no otras puses, katrs atsevišķi un abi kopā turpmāk tekstā saukti Puse/-es, pamatojoties uz Līvānu novada domes rīkotā iepirkuma „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_“ *ar i*dentifikācijas Nr. \_\_\_\_\_\_\_\_\_\_\_\_\_\_\_\_\_\_, turpmāk šī līguma tekstā saukts Iepirkums,rezultātiem un *<Projektētāja nosaukums>* iesniegto Piedāvājumu, noslēdz šādu līgumu, turpmāk tekstā saukts Līgums, par sekojošo:

**1. Līguma priekšmets**

* 1. ***PASŪTĪTĀJS*** uzdod, un ***IZPILDĪTĀJS*** apņemas ar savu darbaspēku un materiāli – tehniskajiem līdzekļiem veikt **tehniskā projekta izstrādi** “\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**”** un tā autoruzraudzību objekta būvniecības laikā**,** turpmāk tekstā saukts Darbs, saskaņā ar Projektēšanas uzdevumu (1.pielikums), kas ir neatņemama šī Līguma sastāvdaļa.

**2. Līguma summa un norēķinu kārtība**

* 1. Līguma summa ir **LVL \_\_\_\_\_\_\_\_\_\_\_\_** ( summa vārdiem), t.sk., PVN 22 % LVL \_\_\_\_\_\_\_\_\_\_\_\_\_\_\_ ( summa vārdiem), kura sastāv no:
		1. atlīdzības par tehniskā projekta izstrādi LVL \_\_\_\_\_\_\_\_\_\_\_\_\_\_\_\_, tajā skaitā LVL \_\_\_\_\_\_\_\_\_\_\_\_\_\_\_ PVN 22 % apmērā;
		2. autoratlīdzības par šī līguma 1.1. punktā minētā tehniskā projekta autoruzraudzību objekta būvniecības laikā LVL \_\_\_\_\_\_\_\_\_\_, tajā skaitā LVL \_\_\_\_\_\_\_\_\_ PVN 22 % apmērā.
	2. Šī līguma 2.1.1. punktā minēto atlīdzības summu ***PASŪTĪTĀJS*** samaksā ***IZPILDĪTĀJAM*** šādā kārtībā:

2.2.1. Avansa maksājumu 20 % apmērā LVL \_\_\_\_\_\_\_\_\_\_\_\_, tajā skaitā PVN, **PASŪTĪTĀJS** samaksā **IZPILDĪTĀJAM** 15 dienu laikāno līguma noslēgšanas dienas un ***IZPILDĪTĀJA*** izrakstītā rēķina saņemšanas dienas **PASŪTĪTĀJA** grāmatvedībā, pārskaitot to uz ***IZPILDĪTĀJA*** norēķinu kontu;

2.2.2. 60 % apmērā ( LVL \_\_\_\_\_\_\_\_\_\_\_\_, tajā skaitā PVN ) no šī līguma 2.1.1. punktā noteiktās atlīdzības par tehniskā projekta izstrādi **PASŪTĪTĀJS** samaksā **IZPILDĪTĀJAM**10 (desmit) darba dienu laikā pēc Darbu pieņemšanas – nodošanas akta parakstīšanas un ***IZPILDĪTĀJA*** izrakstītā rēķina saņemšanas dienas **PASŪTĪTĀJA** grāmatvedībā, pārskaitot to uz ***IZPILDĪTĀJA*** norēķinu kontu.

2.2.3. 20 % apmērā (LVL\_\_\_\_\_\_\_\_\_\_\_\_\_ tajā skaitā PVN) no šī līguma 2.1.1. punktā noteiktās atlīdzības par tehniskā projekta izstrādi **PASŪTĪTĀJS** samaksā **IZPILDĪTĀJAM 10** (desmit) darbadienu laikā pēcpozitīva ekspertu atzinuma ( pēc pozitīvas tehniskā projekta ekspertīzes ) par IZPILDĪTĀJA izstrādātā tehniskā projekta atbilstību esošajai situācijai un normatīvajiem aktiem saņemšanas.

2.3. Šī līguma 2.1.2. punktā norādīto atlīdzību **PASŪTĪTĀJS** samaksā **IZPILDĪTĀJAM**10 (desmit) dienu laikā pēc autoruzraudzības Darbu pieņemšanas – nodošanas akta parakstīšanas un ***IZPILDĪTĀJA*** izrakstītā rēķina saņemšanas dienas **PASŪTĪTĀJA** grāmatvedībā, pārskaitot to uz ***IZPILDĪTĀJA*** norēķinu kontu.

1. **Pušu tiesības un pienākumi**
	1. ***IZPILDĪTĀJS*** Darbu veic atbilstoši LR normatīvajiem aktiem, kas regulē šādu darbu veikšanu.
	2. ***IZPILDĪTĀJS*** apliecina, ka viņam ir visas nepieciešamās atļaujas un kvalifikācija šo darbu veikšanai.
	3. ***IZPILDĪTĀJS*** savlaicīgi izpilda un iesniedz ***PASŪTĪTĀJAM*** saskaņā ar šī Līguma 1.1.punktu un 4.1.punktu Darbu pieņemšanas – nodošanas aktu parakstīšanai par tehniskā projekta izstrādi.
	4. ***PASŪTĪTĀJS*** norēķinās ar ***IZPILDĪTĀJU*** saskaņā ar šī Līguma nosacījumiem.
	5. ***PASŪTĪTĀJS*** pēc ***IZPILDĪTĀJA*** Darbu pabeigšanas pieņem tos ar Darbu nodošanas - pieņemšanas aktu.
	6. Līdz šī Līguma priekšmetā paredzēto Darbu uzsākšanai ***PASŪTĪTĀJAM*** ir pienākums sniegt ***IZPILDĪTĀJAM*** visu nepieciešamo informāciju.
	7. ***IZPILDĪTĀJAM*** ir tiesības pieaicināt citus speciālistus, tajā skaitā trešās personas līgumā paredzēto Darbu veikšanai, saskaņojot to ar **PASŪTĪTĀJU.**
	8. Autoruzraudzības pakalpojumus **IZPILDĪTĀJS** sniedz pēc **PASŪTĪTĀJA** uzaicinājuma, saskaņā ar 25.06.2003 Noteikumiem par Latvijas būvnormatīvu LBN 304-03 „Būvdarbu autoruzraudzības noteikumi” Nr.342. Autoruzraudzības pakalpojumi veicami līdz objekta nodošanai ekspluatācijā.
	9. Parakstot šo līgumu ***IZPILDĪTĀJS*** apliecina, ka tam ir pieredze vai izglītība ceļu un ielu būvprojekta izstrādē un ka tam nav atkārtotu vides aizsardzības normatīvo aktu pārkāpumu. Ja šī līguma darbības laikā atklājas, ka ***IZPILDĪTĀJS*** sniedzis nepatiesas ziņas par sevi, savu pieredzi un izglītību, tas sedz visus iespējamos zaudējumus, kuri rodas vai nākotnē varētu rasties ***PASŪTĪTĀJAM****.*
	10. Pēc tehniskā projekta izstrādes un pieņemšanas – nodošanas akta parakstīšanas, ***PASŪTĪĀJS*** nodod ***IZPILDĪTĀJA*** izstrādāto tehnisko projektu ekspertīzes veikšanai ar mērķi pārbaudīt ***IZPILDĪTĀJA***iesniegtā tehniskā projekta atbilstību Eiropas Savienības un Latvijas Republikas normatīvo aktu prasībām, drošības, veselības aizsardzības prasībām, projektējamo objektu atbilstību projektēšanas uzdevuma prasībām.
	11. Ja ***PASŪTĪTĀJS*** izlemj neveikt tehniskā projekta ekspertīzi, ***IZPILDĪTĀJAM*** izmaksājamā atlikusī līguma summa tiek samaksāta 20 (divdesmit) dienu laikā pēc Darbu pieņemšanas – nodošanas akta parakstīšanas un ***IZPILDĪTĀJA*** izrakstītā rēķina saņemšanas dienas ***PASŪTĪTĀJA***grāmatvedībā, pārskaitot to uz ***IZPILDĪTĀJA*** norēķinu kontu.
	12. Ja ekspertu atzinums par tehnisko projektu ir pozitīvs bez būtiskām atkāpēm un iebildēm, ***PASŪTĪTĀJS*** veic galīgo norēķinu ar ***IZPILDĪTĀJU*** saskaņā ar šī Līguma 2.2.3. punktu.
	13. Pozitīvs ekspertīzes slēdziens par tehniskā projekta atbilstību neatbrīvo ***IZPILDĪTĀJU*** no izstrādātā tehniskā projekta labojumu un trūkumu veikšanas par saviem līdzekļiem, ja vēlāk atklājas, ka tehniskais projekts tomēr neatbilst šī līguma darba uzdevumam, Eiropas Savienības vai Latvijas Republikas normatīvajiem aktiem.

**4. Darbu nodošanas – pieņemšanas kārtība**

* 1. ***IZPILDĪTĀJS tehniskā projekta izstrādi*** apņemas pabeigt un nodot ***PASŪTĪTĀJAM*** \_\_\_\_\_\_\_\_ nedēļu laikā no šī līguma noslēgšanas dienas**.** Darbu izpildes termiņš var tikt pagarināts tikai abām Pusēm par to rakstveidā vienojoties.
	2. Pēc Līgumā paredzētā Darba pabeigšanas ***IZPILDĪTĀJS*** nodod ***PASŪTĪTĀJAM*** tehniskā projekta dokumentāciju, saskaņā ar šī līguma 1. pielikumu – projektēšanas uzdevumu, kas izstrādāts ievērojot Līguma nosacījumus un LR spēkā esošos normatīvos aktus, un pieņemšanas – nodošanas aktu 2 (divos) eksemplāros ***PASŪTĪTĀJAM*** parakstīšanai.
	3. ***PASŪTĪTĀJS*** 10 (desmit) darba dienu laikā no nodotā Darba un Darbu nodošanas - pieņemšanas akta saņemšanas brīža:
		1. pieņem Darbu un paraksta Darbu nodošanas – pieņemšanas aktu, vai
		2. iesniedz rakstisku motivētu atteikumu pieņemt Darbu.
	4. Ja ir saņemts ***PASŪTĪTĀJA*** motivēts atteikums pieņemt Darbu, Puses sastāda divpusēju aktu, kurā tiek norādīti novēršamie trūkumi un kļūdas ar norādi par to izpildes termiņiem. Trūkumi, ko pieļāvis ***IZPILDĪTĀJS,*** novēršami par ***IZPILDĪTĀJA*** līdzekļiem aktā noteiktajā termiņā un kārtībā. Pēc to novēršanas ***IZPILDĪTĀJS*** atkārtoti veic Līguma 4.2.punktā noteiktās darbības.
	5. Ja ***IZPILDĪTĀJS*** darbu veic pirms termiņa, tam ir tiesības to nodot, bet ***PASŪTĪTĀJAM*** – pirms termiņa pieņemt Darbu Līgumā paredzētajā kārtībā.
	6. ***IZPILDĪTĀJS*** ir tiesīgs saņemt tehniskā projekta izpildes termiņu pagarinājumu, ja:
		1. ***PASŪTĪTĀJS*** kavē vai aptur tehniskā projekta veikšanu - izstrādi no ***IZPILDĪTĀJA*** neatkarīgu iemeslu dēļ;
		2. ***PASŪTĪTĀJS*** nenodrošina ***IZPILDĪTĀJU*** ar **nepieciešamajiem** dokumentiem, pēc līguma noslēgšanas;
		3. Tehniskā projekta izpildi kavē **Projektēšanas uzdevuma** grozījumi, kas nav radušies ***IZPILDĪTĀJA*** vainas dēļ un ir pasūtītāja interesēs.

4.7. Ja nepieciešami **Projektēšanas uzdevuma** grozījumi, kas nav radušies ***IZPILDĪTĀJA*** vainas dēļ un ir pasūtītāja interesēs, ***PUSES*** savstarpēji vienojoties slēdz papildus vienošanos par projektēšanas izmaksām un darbu izpildes termiņiem normatīvajos aktos noteiktajā kārtībā.

4.8. Tehnisko projektu ***IZPILDĪTĀJS*** iesniedz ***PASŪTĪTĀJAM*** papīra formā 4 eksemplāros, kā arī elektroniskā formā – 1 CD.

**5. Pušu atbildība un strīdu izšķiršanas kārtība**

* 1. Visus strīdus, kas varētu rasties starp Pusēm Līguma izpildes laikā, Puses risinās savstarpējo pārrunu ceļā, ja strīdu nav iespējams atrisināt savstarpējo pārrunu ceļā, tad strīds izskatāms Latvijas Republikas tiesā normatīvajos aktos noteiktajā kārtībā pēc ***PASŪTĪTĀJA*** juridiskās adreses.
	2. Ja šī Līguma saistības netiek izpildītas vai tās izpildītas nepienācīgi, vainīgā Puse ir materiāli atbildīga saskaņā ar spēkā esošiem normatīvajiem aktiem.
	3. Par Darbu izpildes termiņu pārkāpšanu atbilstoši Līguma 4.1.punktam, ja Puses iepriekš nav vienojušās par Darbu izpildes termiņa pagarināšanu, ***IZPILDĪTĀJS*** maksā ***PASŪTĪTĀJAM*** līgumsodu 1,00 % apmērā no kopējās Līguma summas par katru nokavējuma dienu. Līgumsodu ***PASŪTĪTĀJS*** ir tiesīgs ieturēt no Līguma summas, par to iepriekš savlaicīgi rakstveidā brīdinot ***IZPILDĪTĀJU. PASŪTĪTĀJS*** var izlemt jautājumu par līgumsoda nepiemērošanu ***IZPILDĪTĀJAM.***
	4. Ja ***PASŪTĪTĀJS*** laikā nenorēķinās ar ***IZPILDĪTĀJU*** par kvalitatīvi un termiņā izpildītiem Darbiem, ***PASŪTĪTĀJS*** maksā ***IZPILDĪTĀJAM*** līgumsodu 1,00 % apmērā no kopējās laikā nesamaksātās summas par katru nokavējuma dienu, pēc***IZPILDĪTĀJA*** rēķina saņemšanas. ***IZPILDĪTĀJS*** var izlemt jautājumu par līgumsoda nepiemērošanu ***PASŪTĪTĀJAM.***
	5. ***IZPILDĪTĀJS*** uzņemas atbildību par atbilstoši Līguma noteikumiem veicamo Darbu kvalitāti un termiņiem.
	6. Ja ***IZPILDĪTĀJA*** vainas dēļ jāveic izstrādā tehniskā projekta labojumi jeb jānovērš trūkumi, ***IZPILDĪTĀJS*** novērš tos par saviem līdzekļiem šī līguma pielikumā noteiktajā termiņā, bet ja tur nav noteikts tehniskā projekta labojumu vai trūkumu novēršanas laiks, ***PASŪTĪTĀJA*** noteiktā laikā, kuram jābūt objektīvi un samērīgi noteiktam rakstiskā veidā par to informējot ***IZPILDĪTĀJU*** septiņu dienu laikā no tehniskā projekta ekspertīzes slēdziena saņemšanas dienas***.***
		1. Ja ***IZPILDĪTĀJS*** kavē šī līguma 5.6. punktā noteikto ***IZPILDĪTĀJA*** izstrādātā tehniskā projekta labojumu vai trūkumu novēršanas laiku un tā dēļ ir nokavēts arī šī līguma 4.1. punktā noteiktais izpildes termiņš, tad ***IZPILDĪTĀJS*** maksā ***PASŪTĪTĀJAM*** vienreizēju līgumsodu 5 % apmērā no kopējās šī līguma summas. Šī līguma punkts neierobežo ***PASŪTĪTĀJA*** tiesības prasīt vienlaicīgi no ***IZPILDĪTĀJA*** gan līgumsodu kas noteikts līguma 5.3. punktā gan 5.6.1. punktā. ***PASŪTĪTĀJS*** var izlemt jautājumu par līgumsoda nepiemērošanu ***IZPILDĪTĀJAM.***
		2. Par ***IZPILDĪTĀJA*** nokavējumu nav atzīstams tas laika posms, kas objektīvi nepieciešams izstrādātā tehniskā projekta ekspertīzes veikšanai.
	7. Līgumsoda samaksa un zaudējumu atlīdzināšana neatbrīvo Puses no Līgumā uzņemto saistību izpildes.

**6. Nepārvarama vara**

* 1. Ja kāda no Pusēm nevar izpildīt Līguma nosacījumus nepārvaramas varasapstākļu dēļ (Force majeure) - karš, dabas katastrofas, streiki, ugunsgrēks, ko apstiprina kompetentu institūciju dokuments, Līgumslēdzēja puse ir atbrīvota no zaudējumu atlīdzības par Līguma nepildīšanu.

**7. Līguma termiņš, tā papildinājumi un grozījumi**

* 1. Līgumu var papildināt, grozīt vai lauzt pēc Pušu vienošanās.
	2. Jebkura no Pusēm ir tiesīga lauzt šo līgumu un pieprasīt atlīdzināt tai nodarītos zaudējumus, ja otra Puse pieļāvusi šī Līguma saistību pārkāpšanu, rakstiski par to brīdinot otru Pusi.

**8. Citi noteikumi**

* 1. Līgums stājas spēkā ar tā parakstīšanas dienu un darbojas līdz pilnīgai Pušu līguma saistību izpildei.
	2. Jebkuras izmaiņas vai papildinājumi līgumā ir izdarāmi rakstveidā un ir spēkā tikai pēc to abpusējas parakstīšanas.
	3. Līgums sastādīts 2 (divos) eksemplāros, no kuriem viens atrodas pie *PASŪTĪTĀJA,* savukārt otrs – pie *IZPILDĪTĀJA.*
	4. ***PASŪTĪTĀJS*** un ***IZPILDĪTĀJS*** piekrīt Līguma noteikumiem un apstiprina tos parakstot šo līgumu.

**9. Pušu rekvizīti un paraksti**

|  |  |  |
| --- | --- | --- |
| **PASŪTĪTĀJS:**Līvānu novada dome Reģ.Nr.90000065595Rīgas iela 77, Līvāni, LV-5316AS „Ge Money Bank”, Līvānu fil.N/k LV09BATR0051201723900BATRLV2X003 |  | **IZPILDĪTĀJS:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |  | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **U. Skreivers** |  |  |

4.pielikums

# PIEDĀVĀJUMA KOPSAVILKUMS

(uz Pretendenta veidlapas)

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pretendenta nosaukums) piekrīt iepirkuma nolikuma noteikumiem un garantē iepirkuma nolikuma prasību izpildi. Iepirkuma nolikuma noteikumi ir skaidri un saprotami.
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pretendenta nosaukums ) piedāvātais izpildes termiņš ( nedēļās ) - \_\_\_\_\_\_\_\_\_\_\_\_\_\_\_\_\_\_\_\_.
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pretendenta nosaukums ) piedāvātā tehniskā projekta izstrādes summa bez 22 % PVN sastāda LVL \_\_\_\_\_\_\_\_\_\_\_\_\_\_\_\_\_\_. Tehniskā projekta izstrādes summa ar 22 % PVN sastāda LVL \_\_\_\_\_\_\_\_.
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pretendenta nosaukums ) piedāvātā tehniskā projekta autoruzraudzības summa bez 22 % PVN sastāda LVL \_\_\_\_\_\_\_\_\_\_\_\_\_\_\_\_\_\_. Tehniskā projekta autoruzraudzības summa ar 22 % PVN sastāda LVL \_\_\_\_\_\_\_\_.
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Pretendenta nosaukums ) piedāvājuma kopējā summa ieskaitot autoruzraudzības pakalpojumus bez 22 % PVN sastāda LVL \_\_\_\_\_\_\_\_\_\_\_\_\_\_\_\_\_\_. Piedāvājuma kopējā summa ieskaitot autoruzraudzības pakalpojumus ar 22 % PVN sastāda LVL \_\_\_\_\_\_\_\_\_\_\_\_\_\_\_\_\_\_\_.

Pretendents: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Reģ. Nr. :\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Faktiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, tālrunis: \_\_\_\_\_\_\_\_\_\_\_\_\_

Bankas nosaukums, filiāle:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Bankas kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

norēķinu konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (Pretendenta vai tā pilnvarotās personas paraksts, tā atšifrējums, zīmogs)